Basilika Katedral Sebilik Kudus, Nairobi

Basilika Katedral Sebilik Kudus iya nya katedral enggau basilika Gerija Katolik ti diungkupka ngagai Sebilik Kudus ti bepalan di Nairobi. Basilika tu nyadi palan endur Diosis Besai Nairobi.Cathedral Basilica of the Holy Family, GCatholic.org, Retrieved 27 October 2015  Gerija asal, ti ngembuan kapasiti duduk 300–400 iku, digaga dalam taun 1904, nyadi begunan batu keterubah ba mengeri Nairobi. Gerija ke diatu digaga entara taun 1960 enggau 1963, lalu diberekat enggau rasmi lalu dibuka kena 6 Julai 1963. Gerija tu dichiri nyadi basilika dalam taun 1982.

 Sejarah 
kanan|thumb|Bagi dalam katedral
Eklisia katedral nya asal iya ditumbuhka ari orang ke gawa ngaga jalai tren ke diau ba kem ke semak enggau endur ke deka nyadi Stesyen Tren Nairobi keterubah. Di baruh pegai bala Paderi Roh Kudus, Menyadi Josaphat, CSSP (Misionari Roh Kudus) diberi tanggung pengawa ngaga sutu gerija dalam taun 1904.Welcome to Holy Family Basilica , Holy Family Basilica, Retrieved 28 October 2015 Enggau kapasiti duduk 300–400 iku orang, nya begunan batu keterubah di Nairobi.Kenya: centenary celebrations at Nairobi's Basilica, 2004, Independent Catholic News, Retrieved 28 October 2015  Pengawa maptisa keterubah nyadi dalam taun 1906, pengawa jadi melaki bini keterubah nyadi dalam taun 1908, lalu sakramen pengentap keterubah nyadi dalam taun 1923.

Bishop Besai Nairobi keterubah iya nya John Joseph McCarthy ke dipadu dalam taun 1953 lalu iya deka mangku pengawa nya nyentuk taun 1971 lebuh iya pinchin.Archbishop John Joseph McCarthy, C.S.Sp., Catholic hierarchy, retrieved 28 October 2015 

Dorothy Hughes, ti dibesaika di Kenya, ngaga langkar begunan ke diatu dalam taun 1960. Katedral nya digaga kompeni British iya nya Mowlem. Katedral moden tu ngembuan kaca patri abstrak dalam rangka besi. Spesifikasyen katedral nya nyengkaum penerang dalam marmar carrara enggau endur duduk ungkup 3,000 ngagai 4,000 iku orang. Tu sepuluh kali lipat ari penyampau gerija batu asal. Begunan nya peninggi 98 kaki lalu bisi regang besai. Desain Hughes bisi lapan iti chapel ke bebida kelimpah ari dua buah diwan besai. Bisi alta besai enggau regang ti besai sereta endur kudus ti besai, pia mega dua iti alta tisi.

Gerija tu kala dilawa John Paul II dalam taun 1980 lalu dichiri nyadi basilika kena 15 Februari 1982. John Paul besampi baru ba gerija tu dalam taun 1985 enggau 1995. Bala Paderi Roh Kudus betanggungjawap ba basilika nya nyentuk ngagai taun 1991.

Begunan administrasyen baru ungkup opis bishop besai benung digaga kompeni ngaga rumah China iya nya Zhongxing Construction dalam taun 2011.China is building churches for Christians. In Africa, AsiaNews.it, 29 September 2011, Retrieved 28 October 2015 

 Servis 
Katedral tu nyadi indu opis Diosis Besai Nairobi. Bishop Besai ke diatu iya nya Philip Anyolo ke dichiri nyadi Bishop Besai Nairobi dalam taun 2021.John Njue, GCatholic.org, Retrieved 28 October 2015  Diosis Besai Nairobi ngundan penyampau tubuh dipelabaka 4 juta iku ke alai 1.6 juta iku dipelabaka Katolik. 4,000 komuniti Kristian tu dilayan 182 iku paderi, lapan fasiliti pelajar renggat universiti enggau sekeda palan endur belelak.The Archdiocese of Nairobi , Retrieved 29 October 2015 

Servis bisi disediaka sepemanjai minggu dalam katedral lalu siti ari chapel nya seruran dibuka. Kelimpah ari nya begunan tu mega bisi kedai bup enggau sekula.Nairobi's cathedral draws worshippers to noon weekday mass, Christina S.N.Lewis, September 2011, National Catholic Reporter, Retrieved 28 October 2015 

 Galeri 

 Kereban sanding 

 Laman web ke bukai 

 Servis Hari Minggu enggau maya misa .